दिल्ली की एक लॉजिटिक्स कंपनी के एक अधिकारी ने कहा कि ई-वे बिल का असर सोमवार को देखने को मिलेगा। इस अधिकारी ने ई-वे की शुरुआत का असर जानने के लिए बिज़नेस स्टैंडर्ड के पत्रकारों को अपने ट्रकों में सफर कराने का वादा किया था। लेकिन यह योजना आगे नहीं बढ़ी क्योंकि रविवार को कंपनी ने अपना कामकाज बंद रखा। लेकिन कई ट्रांसपोर्ट कंपनियां ऐसी भी थीं जिनके यहां आम दिनों की तरह कामकाज हो रहा था। उनमें ओम लॉजिस्टिक्स भी शामिल थी। इसलिए इस संवाददाता ने उत्तर प्रदेश के रास्ते उत्तराखंड सामान ले जा रहे कंपनी के एक ट्रक में सफर करने का फैसला किया।